hu hu hu hu hu hu hu hu fr hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu id hu hu es hu es hu hu hu hu hu hu hu hu hu hu hu hu hu hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu ca hu hu hu hu hu ca hu hu hu hu hu hu hu hu hu hu hu hu fr hu hu hu hu hu hu hu hu it hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu en hu hu pt hu hu hu hu hu hu hu hu pt hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu pt hu hu hu hu hu hu hu ca hu hu hu cs hu hu hu hu hu hu en en sk hu hu id hu hu la hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu pt hu ru en pt hu hu hu hu hu hu hu hu fi hu hu hu fr hu hu hu hu hu hu hu en cs de hu hu hu hu hu hu hu fr hu en cs de hu hu hu hu hu hu hu sk de es hu hu hu hu hu hu hu en hbs_lat hu hu hu da hu es hu hu en en hu hu hu sv hu pt cs hu hu hu hu pl hu hu hu en hu hu hu fr hu hu sv es hu pl hu hu hu hu pl hu hu hu hu hu es hu hu pl hu cs pl hu fr hu fi pl en hu de hu hu hu eo hu hu fi hu sk pl hu en tr hu pl hu pl hu en hu en hu hu en hu hu hu hu hu en en hu hu pl hu fr fr hu hu pl hu pl hu hu eo hu hu en hu hu en en hu hu cs en hu hu hu pl pl hu hu hu pl hu hu hu fr de hu hu id hu da de en ru en fi hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en arz eo fa fr hu hu hu hu hu hu hu hu hu hu
Halász Judit (színművész) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 25.
Ugrás a navigációhoz Ugrás a kereséshez
Ez a szócikk a színésznőről szól. Hasonló címmel lásd még: Halász Judit (egyértelműsítő lap).
1942. október 7. (79 éves)
Magyarország Érdemes Művésze díj (1983)
a Magyar Érdemrend tisztikeresztje (1996)
Radnóti Miklós antirasszista díj (2016)
Az adatok megjelenítéséhez kattints a cím mellett található „[kinyit]” hivatkozásra.
A Wikimédia Commons tartalmaz Halász Judit témájú médiaállományokat.
Halász Judit (Budapest, 1942. október 7. –) Kossuth- és Jászai Mari-díjas magyar színésznő, énekesnő, érdemes művész, a Halhatatlanok Társulatának örökös tagja.
1960-ban érettségizett a budapesti Szilágyi Erzsébet Gimnáziumban.[1] A Színház- és Filmművészeti Főiskola elvégzése után (1964) a Pécsi Nemzeti Színházhoz szerződött. Alig töltött ott fél évet, Várkonyi Zoltán már vendégnek hívta a budapesti Vígszínházba, és a következő évadtól leszerződtette. Azóta is a Vígszínház tagja, amely Magyarország legnagyobb prózai színháza.
Játszott A. Miller, Tennessee Williams, Csehov, Molière, G. B. Shaw, Goldoni, Krúdy Gyula, Örkény István, Szakonyi Károly, Woody Allen, Neil Simon és még sok más szerző darabjaiban. Partnerei voltak – többek között – olyan színháztörténeti nagyságok, mint Ruttkai Éva, Sulyok Mária, Páger Antal és Bulla Elma.
Közel negyven filmben szerepelt (Szabó István Szerelmesfilm és Álmodozások kora, Keleti Márton, Máriássy Félix, Várkonyi Zoltán, Székely István, Rózsa János, Jancsó Miklós és mások filmjeiben), számtalan tévéjátékban (ahol eljátszhatta Csehov két tüneményes egyfelvonásosát is, A medvét és a Lánykérést).
Lemezt készített Ikrek hava címen Radnóti Miklós verseiből, más lemezén mesét mondott, de a legnagyobb sikert azzal aratta, amellyel tulajdonképpen műfajt teremtett, magyar költők (Móra Ferenc, Babits Mihály, József Attila, Szabó Lőrinc, Szép Ernő, Weöres Sándor, Devecseri Gábor, Zelk Zoltán, Rákos Sándor, Kányádi Sándor, Csoóri Sándor, Nemes Nagy Ágnes, Veress Miklós, Utassy József, Szebeni Ilona, Mándy Stefánia, Gazdag Erzsi, Tóth Krisztina, Beney Zsuzsa, Fésűs Éva, Simkó Tibor, Ranschburg Jenő, Varró Dániel, Kukorelly Endre, Tamkó Sirató Károly, Tarbay Ede, Barak László, Nagy Bandó András) verseit énekli a magyar könnyűzene legjobbjainak (Bródy János, Szörényi Levente, Szörényi Szabolcs, Tolcsvay László, Móricz Mihály, Bódi László, Anti Tamás és mások) megzenésítésében – gyerekeknek. Ezekből több mint másfélmillió kelt el, ezért a Hungaroton – számos aranylemez után – gyémántlemezt adományozott.
A gyerekek megválasztották (Magyarországon elsőként) a lengyel gyerekek által alapított Mosolyrend Lovagjának, amelyet elsők között II. János Pál pápa és Peter Ustinov is megkapott. A közönség szavazatai alapján 2003-ban tagjává vált a Halhatatlanok Társulatának.
Dalaiból sok ezer koncertet adott Magyarországon. A Vígszínházban már hagyomány, hogy minden karácsony előtt három vasárnapon énekel – nem csak gyerekeknek, mint inkább családoknak.
Halász Judit dedikál a MOM Kulturális Központban, első színpadi fellépésének helyszínén[2]
A „Hívd a Nagymamát” című lemeze néhány hónappal a megjelenés után platinalemez lett. 2007-ben megjelent legújabb lemeze Szeresd a testvéred címmel. 2001 őszén Magyarországon új műfajnak számító lemezt jelentetett meg. Klasszikus zenét próbál megismertetni és megszerettetni a gyerekekkel, elsőként Mozart Varázsfuvoláját, folytatásként Kodály Háry Jánosát. A sorozat címe Mesés zenék, zenés mesék.
Két civil alapítvány is megtisztelte elismerésével, a kecskeméti Európa Jövője Egyesület, Európa Gyermekeinek Jövőjéért díjban, a móri Aphelandra Alapítvány „..a humanizmus eszméjét megvalósító alakításaiért és az emberi kapcsolatokat ápoló gyönyörű dalaiért” Aphelandra díjban részesítették. 1995–1999 között az Aase-díj kuratóriumának tagja volt.
Amit életrajzából nem szeretne kihagyni: gimnazista korában első osztályú minősítésű lovasként tagja volt a magyar ifjúsági díjugrató lovas válogatottnak, a felnőtt országos bajnokságon pedig harmadik helyen végzett, és megkapta a legjobb női lovasnak járó kitüntetést. Lovaknak, kutyáknak nagy barátja.
Halász Juditot és Presser Gábort 2003 végén nevezte ki az UNICEF Magyar Bizottság jószolgálati nagykövetté és azzal a feladattal bízta meg őket, hogy képviseljék a gyermekek ügyét, legyenek az UNICEF és a világ gyermekeinek szószólói Magyarországon. Megbízatásukat 3 év után további 3 évre meghosszabbították. Szolgálataikért 100 forint javadalmazásban részesülnek.[3]
2017-ben ő volt a díszvendége a Pécsi Országos Színházi Találkozónak, ahol egy Radnóti Miklós verseiből összeállított önálló esttel is fellépett.[4]
Férje Rózsa János filmrendező. Egy fiuk van, Tamás, aki 1971-ben született, kutatóvegyész.[5] A színésznőnek három unokája van.[6]
Korábban megküzdött a mellrákkal és egy komoly májbetegséggel.[7] 1996-ban súlyos balesete volt, elütötte egy rendőrautó. Több helyen szenvedett koponyatörést, egy hétig kómában volt.[8][9]
George Bernard Shaw: Az ördög cimborája....Eszter
Williams: Nyár és füst....Alma Winemiller
Csiky Gergely: Az udvari kalap (A nagyra termett)....Carina
Csurka István: Az idő vasfoga....Angéla
Thurzó Gábor: Az ördög ügyvédje....Sárika
Tabi László: Spanyolul tudni kell....Margo
Krúdy Gyula: A vörös postakocsi....Esztella
Szabó György: Szekrénybe zárt szerelem....Hermina
G. B. Shaw: A hős és a csokoládékatona....Raina
Gyurkovics Tibor: Az öreg....Judit
Georges Feydeau: Bolha a fülbe....Lucienne
Valentyin Katajev: A kör négyszögesítése....Ludmilla
Molière: A nők iskolája....Ágnes
Örkény István: Vérrokonok....Bokor Péterné
Garcia Lorca: A csodálatos vargáné....Vargáné
Carlo Goldoni: Nyaralni mindenáron....Giannina
Illyés Gyula: Dániel az övéi között, avagy 'a mi erős várunk..'....Deborah
Garcia Lorca: Bernarda Alba háza....Magdalena
Presser Gábor: Jó estét nyár, jó estét szerelem....Katalin
Dosztojevszkij: Bűn és bűnhődés....Nasztaszja
Örkény István: Pisti a vérzivatarban....A szőke lány
Örkény-Valló: In memoriam Ö.I....
Simon: A 88. utca foglya....Edna
Offenbach: Párizsi élet....Annie Palewska
Füst Milán: A zongora....A felesége, sz. Módi Johanna
Füst Milán: A lázadó....Klementin
Woody Allen: Játszd újra, Sam!....Linda Christie
Shaw: Megtört szívek háza....Mrs. Hushabye
Ionesco: A kopasz énekesnő....Mrs. Martin
Arthur Miller: Az ügynök halála....Linda
Dunai Ferenc: A nadrág....Berta
Vitrac: Viktor, avagy a gyerekuralom....Emília
Ibsen: A nép ellensége....Catherine Stockmann
Arlen: Óz, a csodák csodája....Emmy néni; Glinda
Bergman: Jelenetek egy házasságból....Marianne
William Shakespeare: Romeo és Júlia....Capuletné
Durang: Bolond szél....Mrs. Charlotte Wallace
Simon: Hotel Plaza....Norma Hubley
Szomory Dezső: Hermelin....Tördes Sári
Szirmai Albert: Mágnás Miska....Stefánia grófné
Albert Ramsdell Gurney: Sylvia.... Kate
Wilder: A mi kis városunk....Mrs. Gibbs
Tennessee Williams: Macska a forró tetőn....Anyus
Hellman: Rejtett játékok....Anna Berniers
Krúdy Gyula: A vörös postakocsi....Steinné
Maeterlinck: A kék madár....A Cukor; Az Éjszaka; Az Idő
Heltai Jenő: A tündérlaki lányok....Özvegy Bergné
Bock: Hegedűs a háztetőn....Golde
Presser Gábor: Túl a Maszat-hegyen....Szösz néne
Hanoch Levin: Átutazók.... CILA, Bruno felesége
Michel Tremblay: Sogórnők.... Rhéauna Bibeau
Graham Linehan: Betörő az albérlőm.... Mrs. Wilbeforce
Polcz Alaine: Asszony a fronton
Peter Morgan: Audiencia.... II. Erzsébet
Fűre lépni szabad (1960)
Asszony a telepen (1962)
Sellő a pecsétgyűrűn I. (1965)
Apa – Egy hit naplója (1966)
Mi lesz veled Eszterke? (1968)
N.N., a halál angyala (1970)
Nápolyt látni és… (1973)
A szerelem hétköznapjai (1973)
A Pendragon legenda (1974)
Legenda a nyúlpaprikásról (1975)
Az idő urai (1982)
Hófehér (1983) – Hófehér (hang)
Sárkány és papucs (1989) – Peggy (hang)
Az utolsó nyáron (1990)
Ők tudják mi a szerelem (1964)
Egy gyávaság története (1966)
Miért beszél annyit Mrs. Piper? (1967)
7 kérdés a szerelemről (és 3 alkérdés) (1969)
Zenés TV színház (1971–1977)
Cézár és Cecília (1971)
Egy éj az Arany Bogárban (1971)
Mirr-Murr kandúr kalandjai (1972-1975) – Mesélő (hang)
Jó estét nyár, jó estét szerelem (1972)
A professzor a frontra megy (1973)
Hogyan viseljük el szerelmi bánatunkat?! (1975)
A szürkezakós és a mama (1976)
A siketfajd fészke (1980)
Mikkamakka, gyere haza! (1982)
Faustus doktor boldogságos pokoljárása (1982)
A közös kutya (1983)
In memoriam Ö. I. (1983)
Vízipók-csodapók III. (1984) – Méhecske (hang)
Kíváncsi Fáncsi (1984-1989) – Kíváncsi Fáncsi (hang)
A védelemé a szó (1988)
Szemben a Lánchíd oroszlánja (1995)
Macskajáték (1972) rádiós közvetítés
Vámos Miklós: Irónia (1976)
Gyárfás Miklós: Hápi (1977)
Saint-Exupery: A kis herceg (1981)
Halász Judit, Kovács István, Tahi Tóth László és Tordy Géza a Trükk c. darab előadásán (Pesti Színház)
Ajtay Andor-emlékdíj (1981, 1994, 2005, 2017)
A Magyar Köztársasági Érdemrend tisztikeresztje (1996)
Örökös tag a Halhatatlanok Társulatában (2003)
Fonogram díj (2005, 2012, 2015)
Prima Primissima közönségdíj (2008)
Pro Urbe Budapest díj (2009)
Magyar Örökség díj (2015)[11]
Pro Familiis díj (2015)[12]
Radnóti Miklós antirasszista díj (2016)
Magyar Szabadságért díj (2016)
Arany Medál díj (2016)
Magyar Fair Play-díj (2020)[14]
1973 Kép a tükörben
1978 Amikor én még kislány voltam
1988 Gyerekkor – Aranyalbum
1990 Halász Judit válogatás
1991 Vannak még rossz gyerekek
1991 Óz, a csodák csodája (Mesélő, Emmy Néni, Glinda)
1994 A fiam + a lányom
1994 Halász Judit – Válogatás
1996 Micimackó és a többiek (koncert)
1997 Hangzó Biblia (Halász Judit előadásában)
1998 Halász Judit mesél
2001 Zenés mesék, mesés zenék: Mozart – Varázsfuvola
2003 Minden felnőtt volt egyszer gyerek
2004 Zenés mesék, mesés zenék: Kodály Zoltán – Háry János
2005 Hívd a nagymamát!
2007 Halász Judit mesél - Csimpi szülinapja
2007 Szeresd a testvéred
2011 Apa figyelj rám
2014 Kezdődhet a mulatság
2021 A vitéz, a kalóz meg a nagymama
Csigavér (Élő koncert a Vígszínházból)
Daloskönyv 2 (1997) Boldog Születésnapot
A Hungaroton Records 2000-ben gyémántlemezzel jutalmazta, mert a gyerekek számára készített felvételeiből tizenhét év alatt egymilliónál is többet értékesítettek.
Orosz Ildikó: Nem születtem varázslónak (2015)
Záróra – Halász Judit (2009)
Hogy volt?! – Halász Judit (2011)
Húzós – Halász Judit (2013)
Alinda – Halász Judit (2017)
DTK – Elviszlek magammal – Halász Judit (2017)
Ez itt a kérdés – Halász Judit (2020)
↑ Az 1960-ban végzett B osztály névsora.
↑ Tizenkét évesen a Németvölgyi úti (mackós) iskola néptánc csoportjával lépett színpadra. Elhangzott az intézmény nagy sikerű koncertjén, 2011. szeptember 25-én.
↑ www.unicef.hu. [2007. február 23-i dátummal az eredetiből archiválva]. (Hozzáférés: 2005. március 23.)
↑ Best of year
↑ Budapest díszpolgára lesz Halász Judit és Kóbor János. Hír24, 2013. április 24. [2013. május 9-i dátummal az eredetiből archiválva]. (Hozzáférés: 2013. április 24.)
↑ Archivált másolat. (Hozzáférés: 2015. június 24.)
↑ Neves díjat kapott Halász Judit | BorsOnline. Neves díjat kapott Halász Judit | BorsOnline, 2022. május 4. (Hozzáférés: 2022. május 4.)
Színházi adattár. Országos Színháztörténeti Múzeum és Intézet
MTI Ki kicsoda 2009. Szerk. Hermann Péter. Budapest: Magyar Távirati Iroda. 2008. ISBN 978-963-1787-283
Boldog Születésnapot - Halász Judit
Halász Judit: Máig nem tartom magam énekesnőnek
Az UNICEF jószolgálati nagykövetei
Halász Judit a Magyar Televízió „Hogy volt” c. műsorában, 2011. május 29.
Lehetetlen!? - Halász Judit, Vámos Miklós műsora , youtube.com
Sablon:A Színház- és Filmművészeti Főiskola 1964-ben oklevelet szerzett hallgatói
A Színház- és Filmművészeti Főiskola 1964-ben oklevelet szerzett hallgatói
Béres Ilona •  Dobos Ildikó •  Gonda György •  Halász Judit •  Izsóf Vilmos •  Kis Endre •  Lestyán Katalin •  Piróth Gyula •  Polonyi Gyöngyi •  Somhegyi György •  Szegedi Erika •  Szigeti András  •  Tordai Teri  •  Ujlaky László •
Osztályvezető tanár: Pártos Géza
Doba Ferenc •  Erdélyi György •  Gaál Albert •  Gyenis Albert •  Jurka László •  Laczina László •  Laczkó Mihály •  Margitta Gábor •  Márton Vera •  Pétervári István •  Szalai Vilmos
Osztályvezető tanár: Nádasdy Kálmán
Évfolyamok · 1959 · 1960 · 1961 · 1962 · 1963 · 1964 · 1965 · 1966 · 1967 · 1968 · 1969 · 1970 ·
Hegedűs D. Géza (2007)
ifj. Harangozó Gyula (2006)
Nem került kiadásra: 2000, 2001, 2002, 2011, 2012, 2014, 2016, 2017, 2018, 2019
ISNI: 0000 0001 1476 0316
A lap eredeti címe: „https://hu.wikipedia.org/w/index.php?title=Halász_Judit_(színművész)&oldid=25307977”
A Halhatatlanok Társulatának örökös tagjai
A Magyar Népköztársaság Érdemes Művésze díjasok
Radnóti Miklós antirasszista díjasok
A Magyar Szabadságért díjasok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 25., 17:36
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.